钦定古今图书集成/理学汇编/文学典/第120卷 > 《从子永宁令诔》前人
## 钦定古今图书集成/理学汇编/文学典/第120卷 > 《从子永宁令诔》前人

余之从子谦，字幼光，以昭阳纪岁，蕤宾旅月，启足闽
隅，瞑目泉岫，是歼才子，实丧俊民。若其孝亲睦友，故
非天堕地出，异才绝学，如有鬼告神授。玉怀瑕而可
指，桂含蠹其取伤孰与？九德彰于造次，百行动为表
征，吐论含毫，宣赴锺琯，标心用己，悬符矩彟，惠响栖
道，清心可镜，和而靡屈，简而周爽，邃若凝云，洁如止
“水。无惭座右，不愧屋漏。苍苔绕路，素尘满席，萧索庭
户，靡事鲜明。沉沦典籍，将绝吊贺。室如夏甫，状等安
期，所有清尘，唯不能忘怀艺而已。”斯美宜久宜长，而
骥𫘧之步中徂，鸾𬸦之翅未矫，一归寥廓，长反虚无。
虽东隅再瞑，钳丙之御无及；北顾相望，隶首之数不
尽。而怛化非常，人所不免。况风云万里，间此山川，客
思故乡，次房之念何极；轻棺反蜀，允南之思可知。而
魂兮渺渺，扁舟靡靡，生人之望已冥，死归之期又阻，
痛心伤目，岂伊一事，无以少寄，辛伤故复，诔之云尔。
昭昭洪胄，映策光书，违嬴避项，从卫迁徐，基忠践孝，
抱约怀虚，有显而默，匪屈伊舒，如兹邴魏，譬彼董疏，
入登高阙，出启精庐，“瞻星画野，望阃推车。履仁不匮，
蹈道有馀。九世盛矣，七叶光诸。往弼睿主，来傅英储。
峨峨三祖，罗室并居。前瞻紫阙，旁望白渠。高轩霞被，
四马龙攎。温温司武，皎皎秘书。义高松竹，价重璠玙。
元昆世父，重规叠矩。容与学丘，徘徊词府。青紫已拾，
大夫斯取。盛藩往相，名畿来抚。晖光不已，惊生之子。
谡谡万寻，昂昂千里。实凤靡杂，真龙非似。均情《蘧甯》，
得意庄李。室有虚白，门无嚣滓。遗心沮劝，忘怀愠喜。
贫靡斯慑，富其无耻。险而不峭，方而能理。德有润身，
学斯为己。逸羽难集，孤峰易峙。南迈瑶琨，西逾杞梓。
人亦有言，名为实使。誉倾邦国，价骞州里。崇兰自芳，
珏玉自光。汪汪巨壑，暧暧重墙。靡造靡请”，不迎不将，
久而愈敬，狎而愈庄，即无矫资，此有循常，默非蓄短，
显弗用长，岂伊坠岸，如彼悬梁，唯学已聚，待问则强，
偏在三箧，兼下五行，亦税其巾，于彼王吏，如龙宫楚，
有斯内侍，蕴此上才，安兹下位，储扉始辟，傅府初开，
尔其戾止，辟彼昔才，从斯𥳑帝，仍此追陪。何以？〈阙二字〉
自兹，翰飞，傍佐戎列，来摄儒衣，儒衣济济，访对斯归。
是义罔惑，唯礼无违。悠悠越障，泱泱闽海，薄言铜墨，
蒲密斯在，孰云识吏，政均旧宰，循猛是兼，弦韦无怠。
补袍方服，治情莫改。增赀匪课，归民自陪。十郡为则，
百城斯采。化日未逢，政称异等。斯痛斯伤，丧善歼良。
妖同武担，疾甚清漳，阖棺陋邑，掩榇芜乡。呜呼哀哉！
“眇眇轻舻，悠悠长途。风生阊阖，日去昆吾。空归故国，
宁识旧都。水鸣秋鹤，岸集寒乌。寒不夜哭，惟独呱呱。
茫茫大块，杳杳元墟。呜呼哀哉！伊吾与尔，大别唯名。
肥泉犹接，瓜瓞未轻。义虽子道，思实友生。欢忧共日，
险泰均情。如菊有芬，如兰有薰。别唯慕类，居实呼群。
尽日持论，遥夜披文。”渐渍羲老，祖述“渊云。唯昏及旦自旭徂曛。人道实难，譬彼徂湍。驱车崤嶝，执手河干。
三川萦薄，七岭悠漫。自兹不见，心譬回澜。岁伫会面，
日望音翰。欢无一绪，悲有万端。濛阴遽戢，扶景易残。
即斯大暮，为此一棺。山足难晓，垄首易寒。秋虫相叫，
暮羽来抟。宿草行没，宰树方攒。昭涂长已，大夜斯安。
孰知冥默，徒此汍澜。”呜呼哀哉。